Árlegt jólaútvarp unglinga í félagsmiðstöðinni Óðali í Borgarnesi hefst í dag með ávarpi útvarpsstjóra klukkan 10.00 . Dagskrá er hefðbundin . Fyrir hádegi eru sendar út upptökur frá yngri bekkjum grunnskólans , fréttir úr héraði klukkan 12.00 í hádeginu og síðan unglingaþættir í beinni útsendingu fram á kvöld . Unglingarnir hafa unnið handrit sín í íslenskukennslu grunnskólans og fá auk þess metið inn í námið sitt þar . " Bærinn í beinni , " pallborð og umræður úr héraði með sveitarstjórnarfólki og öðrum góðum gestum verður á sínum stað kl. 13.00 á föstudaginn og endar jólaútvarpið með lokahófi þeirra fjölmörgu unglinga sem taka þátt á einn eða annan hátt í útvarpinu á föstudagskvöldið . Unglingar úr Laugagerðisskóla , félagsmiðstöðvum á Bifröst og Hvanneyri ásamt ungmennum úr nemendafélagi menntaskólans og ungmennahúsi verða einnig með þætti í útvarpinu . Tíðnin er : Fm . 101,3 , en dagskrá útvarpsins má finna HÉR .